## Labora inicia a Vilafranca el pla de recol·locació per als extreballadors de Marie Claire

*** El personal orientador s’ha traslladat a la localitat castellonenca per a iniciar la primera fase del pla**

Labora, el Servici Valencià d’Ocupació i Formació, ha traslladat a Vilafranca set professionals de l’orientació laboral per a començar amb la primera fase del pla de recol·locació dels exempleats de Marie Claire que han quedat sense ocupació després del tancament de la fàbrica.

Així, durant esta setmana els professionals de l’orientació de Labora realitzaran entrevistes personalitzades a cada un dels treballadors amb l’objectiu de fer-los un perfil mitjançant el diagnòstic de la situació de partida de la persona usuària: experiència, formació, habilitats, pertinença a col·lectius prioritaris i mobilitat.

Una vegada es facen estes entrevistes es dissenyarà un itinerari personalitzat d’inserció, l’acció inicial del qual serà la definició de l’objectiu professional més convenient segons el diagnòstic i la informació del mercat de treball i del territori disponible. Este objectiu prevorà tant la possibilitat d’una ocupació per compte d’altri com la mamprenedoria.

Després d’esta primera fase, Labora dissenyarà el pla formatiu i les accions d’orientació que s’han de dur a terme per a optimitzar la busca d’ocupació, així com un pla d’incentius.

Cal recordar que este pla s’ha consensuat amb el comité d’empresa de Formen-Marie Claire format per UGT-PV.

Fecha: 31/03/2025